Rahoitushakemuksen lähetys Santanderin verkkopalvelussa edellyttää aina vahvaa tunnistautumista esimerkiksi verkkopankkitunnuksia käyttäen. Pelkällä nimellä ja henkilötunnuksella ei rahoitusta voi Santanderilta hakea.
Jos rahoitushakemus tehdään esimerkiksi kumppaninamme toimivan autoliikkeen tiloissa, edellytämme henkilöllisyyden todistamista kuvallisella asiakirjalla, kuten ajokortilla tai passilla. Myös näissä tilanteissa kannustamme asiakasta vahvistamaan rahoitushakemuksen käyttäen vahvaan tunnistautumiseen perustuvaa sähköistä allekirjoitusta.